གེ་མོ་དཔལ་ལྡན་ནི་ཇག་པ་སེམས་བཟང་ཞིག་རེད།བཙན་པོའི་གཉའ་གནོན་དང་གཉོམ་ཆུང་མཐའ་སྐྱོར་བྱེད་ཐུབ་པའི་སྐྱེས་ཕོ་རབ་ཞིག་རེད།ལྷག་པར་དུ།དྭགས་པོར་དམག་རྒྱག་པར་འགྲོ་དུས།དམག་རྒྱག་སྟངས་ཀྱི་དོན་ཚན་དྲུག་དང་སྒྲིག་ལམ་ཁག་གསུམ་བཟོས་འདུགདམག་རྒྱག་པའི་གོ་རིམ་དང་འཆར་གཞི་ནི་ཧ་ཅང་ཞིབ་ཚགས་དང་ལྡན་པ་ཞིག་རེད།སྒྲིག་ལམ་གྱི་ནང་དུ།ཚུར་རྒོལ་ལན་མི་སློག་མཁན་དང་སྒོས་སུ་ཕྲུ་གུའི་རིགས་དང་ནག་མོའི་རིགས་ལ་རྒྱག་རྡུང་ཕར་བཞགསེན་བཏོག་ཙམ་ཡང་བྱེད་མི་ཉན་པ་དང་།རྒྱུ་དངོས་ལྐོག་ཉར་བྱེད་མི་ཆོག་པ།ཚུར་མེ་མདའ་རྒྱག་མཁན་ཐར་དུ་བཅུག་མི་ཆོག་པ་བཅས་རེད།དཔེར་ན།ཁོང་གིས་དགྲ་རྒོལ་གྱིས་དགྲ་ཤ་བླངས་ཤིང་ནོར་ལུག་ཁྱུ་འདེད་དང་ཅ་དངོས་རྩ་ཆེན།མདའ་དང་མདེའུ་སོགས་ཁྱེར་ནས་ཕྱིར་རང་ཡུལ་ལ་ལོག་པའི་རིམ་པ་བྲིས་པའི་ནང་ལ།གེ་མོ་དཔལ་ལྡན་གྱིས་ཀོ་རབ་སྒྲ་ཆེན་དཔང་མིར་བཞག་སྟེ།དྭགས་པོ་རུ་བའི་གསོན་པོའི་འཚོ་རྟེན་དང་ཤི་བོའི་ཆོས་སྐལ་དུ་ལུགས་༣༠༠༠སྤྲད་ཅིང་།རྒྱུ་དངོས་ལྷག་མ་དག་ཡར་དགོན་སྡེ་ལ་མཆོད་འབུལ་དང་།མར་སྤྲང་པོར་གནང་སྦྱིན་།དེ་འཕྲོས་རྣམས་ཇག་རོགས་རྣམས་ལ་བགོ་འགྲེམས་བྱས་པ་གསལ།